7. โครงสร้างเงินทุน

(1) หลักทรัพย์ของบริษัท

 ณ วันที่ 31 ธันวาคม 2553 บริษัทมีทุนจดทะเบียน 2,217,950,679บาท เรียกชำระแล้ว 1,552,901,243 บาท แบ่งเป็นหุ้นสามัญ 2,217,950,679หุ้น มูลค่าหุ้นละ 1.00 บาท ส่วนที่ยังมิได้เรียกชำระ 665,049,436 หุ้นหุ้นละ 1 บาท เป็นการจดทะเบียนเพื่อเป็นการรองรับ

1.  การใช้สิทธิแปลงสภาพของหุ้นกู้แปลงสภาพจำนวน 270,000,000 หุ้น
    สำหรับเจ้าหนี้ตามแผนฟื้นฟูกิจการได้แก่เจ้าหนี้มีประกัน เจ้าหนี้เงินกู้
    และเจ้าหนี้แห่งตราสารทางการเงิน เจ้าหนี้สิทธิเรียกร้องยังมีข้อต่อสู้อยู่กับบริษัท
    และเจ้าหนี้ผู้ออกหนังสือค้ำประกันเพื่อค้ำประกันโครงการก่อสร้างให้แก่บริษัท
    และเจ้าหนี้ผู้รับประโยชน์จากการค้ำประกันของบริษัทตามเกณฑ์และเงื่อนไขที่ระบุในแผนปรับโครงสร้างหนี้
    (ปัจจุบัน ในส่วนของการค้ำประกันงานก่อสร้าง บริษัทได้ส่งมอบงานก่อสร้างครบถ้วน
    และไม่มีภาระการค้ำประกันดังกล่าวแล้ว
    รวมทั้งได้ไถ่ถอนหุ้นกู้แปลงสภาพที่ออกให้แก่เจ้าหนี้สถาบันการเงินกลุ่มที่ 1 และกลุ่มที่ 5
    ตามสัญญาปรับโครงสร้างหนี้แล้วทั้งหมด)

  เจ้าหนี้ที่ยังคงมีสิทธิ คือ เจ้าหนี้ผู้รับประโยชน์จากการค้ำประกันของบริษัทให้แก่บริษัท
  พรีเมียร์เอ็นเตอร์ไพรซ์ จำกัด(มหาชน) กับธนาคารไทยธนาคาร จำกัด (มหาชน)
  จำนวนประมาณ 158 ล้านบาท ซึ่งยังไม่มีการยื่นเรื่องโดยธนาคารให้บริษัทรับผิดชดใช้แทน
  รายละเอียดดังกล่าวปรากฏอยู่ในเรื่องปัจจัยความเสี่ยง ข้อ 8
  การให้ความช่วยเหลือแก่กิจการอื่น

2.  การแปลงหนี้เป็นทุนจำนวน 130,000,000 หุ้น
    สำหรับผู้ออกหนังสือค้ำประกันเพื่อค้ำประกันโครงการก่อสร้าง
    ให้แก่บริษัทและเจ้าหนี้ผู้รับประโยชน์จากการค้ำประกันของบริษัทตามเกณฑ์และเงื่อนไขที่ระบุในแผนปรับโครงสร้างหนี้
    (ปัจจุบัน บริษัทได้ส่งมอบงานครบถ้วนแล้ว จึงไม่มีภาระการค้ำประกันดังกล่าว)

  เจ้าหนี้ที่ยังคงมีสิทธิ คือ เจ้าหนี้ผู้รับประโยชน์จากการค้ำประกันของบริษัทให้แก่บริษัท
  พรีเมียร์เอ็นเตอร์ไพรซ์ จำกัด(มหาชน)กับธนาคารไทยธนาคาร จำกัด (มหาชน)
  จำนวนประมาณ 158 ล้านบาท ซึ่งยังไม่มีการยื่นเรื่องโดยธนาคารให้บริษัทรับผิด ชดใช้แทน
  รายละเอียดดังกล่าวปรากฏอยู่ในเรื่องปัจจัยความเสี่ยง ข้อ 8
  การให้ความช่วยเหลือแก่กิจการอื่น

  สาเหตุที่เจ้าหนี้ที่ยังคงมีสิทธิตามข้อ 1 และข้อ 2
  คือเจ้าหนี้ผู้รับประโยชน์จากการค้ำประกันของบริษัทให้แก่บริษัท พรีเมียร์เอ็นเตอร์ไพรซ์ จำกัด
  (มหาชน) เหมือนกันทั้ง 2 ข้อ เป็นเพราะตามแผนฟื้นฟูกิจการของบริษัทระบุว่า
  หากเจ้าหนี้ผู้รับประโยชน์จากการค้ำประกันของบริษัทเรียกร้องให้บริษัทชำระหนี้
  จะดำเนินการเช่นเดียวกับที่เจ้าหนี้กลุ่ม 5 ทางเลือกที่ 2 ได้รับ ซึ่งสรุปได้ดังนี้ 1.
  ลดหนี้ในส่วนของดอกเบี้ยคงค้างทั้งหมด

2. เงินต้นในสัดส่วนร้อยละ 40 จะแปลงเป็นหุ้นสามัญของบริษัท

3. เงินต้นอีกร้อยละ 40 จะแปลงเป็นหุ้นกู้แปลงสภาพ มูลค่าตราไว้หุ้นละ 100 บาท
ราคาเสนอขายหุ้นละ 100 บาท

4. เงินต้นส่วนที่เหลืออีกร้อยละ 20
จะได้รับการจัดสรรให้ชำระจากกระแสเงินสดจากการดำเนินงานปกติ

3.  การใช้สิทธิตามใบสำคัญแสดงสิทธิที่จะซื้อหุ้นสามัญเพิ่มทุนเสนอขายแก่กรรมการและพนักงานของบริษัทจำนวน
    265,000,000 หุ้น แต่ทั้งนี้ที่ประชุมคณะกรรมการบริษัทครั้งที่ 6/2551 เมื่อวันที่ 9 มิถุนายน
    2551
    มีมติให้บริษัทถอนการขออนุมัติขายใบสำคัญแสดงสิทธิดังกล่าวจากสำนักงานคณะกรรมการกำกับหลักทรัพย์และตลาดหลักทรัพย์ออกไปก่อน
    และหากบริษัทประสงค์จะออกใบสำคัญแสดงสิทธิอีกเมื่อใดให้บริษัทดำเนินการขออนุมัติตามขั้นตอนของการออกใบสำคัญแสดงสิทธิแก่กรรมการและพนักงานของบริษัทอีกครั้งหนึ่ง

4.  การเสนอขายหุ้นสามัญเพิ่มทุนให้แก่ผู้บริหาร พนักงาน และที่ปรึกษาของบริษัทเมื่อปี 2546
    โดยบริษัทได้จดทะเบียนเพิ่มทุนจดทะเบียนเมื่อปี 2545 และทำการเสนอขายในปี 2546
    จำนวนหุ้นที่เสนอขาย 828,217 หุ้นหุ้นละ 10 บาท มีผู้มาใช้สิทธิไม่ครบ คงเหลือ 24,718
    หุ้น แต่จากการที่บริษัทมีการลดทุนโดยการลดมูลค่าที่ตราไว้ของหุ้นสามัญจากเดิม 10 บาท เป็น
    2 บาท และเปลี่ยนมูลค่าตราไว้ของหุ้นสามัญจากเดิมหุ้นละ 2 บาท เป็นหุ้นละ 1 บาท
    ทำให้จำนวนหุ้นส่วนที่เหลือ 24,718 หุ้น ปัจจุบันคงเท่ากับ 49,436 หุ้น

(2) ผู้ถือหุ้น

รายชื่อผู้ถือหุ้นรายใหญ่ 10 อันดับแรก ณ วันที่ 14 มกราคม 2554 เป็นดังนี้

  --------------------------------------- ---------- --------------- --------
  รายชื่อผู้ถือหุ้น                              สัญชาติ      ณ 14 มกราคม     
                                                     2554            

                                                     จำนวนหุ้นที่ถือ      ร้อยละ

  1. ตระกูล “กรรณสูต” (ดูหมายเหตุประกอบ)      ไทย        217,051,212     13.98

  2. บริษัท ไทยเอ็นวีดีอาร์ จำกัด                ไทย        96,644,035      6.22

  3. นายสุชาติ อารีกุล                        ไทย        70,227,130      4.52

  4. นางสุนีย์ ตริยางกูรศรี                     ไทย        30,068,138      1.94

  5. นางอาทิตยา วิทยนันท์                     ไทย        26,875,000      1.73

  6. นายสุเทพ เศรษฐ์บุญสร้าง                  ไทย        24,611,200      1.58

  7. นายทวี หาญไกรวิไลย์                     ไทย        24,000,000      1.55

  8. นายชัยวัฒน์ เตียมพาณิช                    ไทย        16,000,000      1.03

  9. นางคณิตดา กรรณสูต                      ไทย        14,437,500      0.93

  10. นายสุวัฒน์ เลิศปัญญาโรจน์                 ไทย        12,880,000      0.83

  11. ผู้ถือหุ้นรายย่อยอื่น ๆ                                1,020,107,028   65.69

  รวมทั้งสิ้น                                            1,552,901,243   100.00
  --------------------------------------- ---------- --------------- --------

หมายเหตุ

ผู้ถือหุ้นในกลุ่มตระกูล “กรรณสูต” ประกอบด้วย

1. นายมานะ กรรณสูต จำนวน 173,285 หุ้น

2. นางเนาวรัตน์ กรรณสูต จำนวน 278 หุ้น

3. นายพลพัฒ กรรณสูต จำนวน 201,200,000 หุ้น

4. นางสุทัศนีย์ กรรณสูต จำนวน 4,553 หุ้น

5. นายวศิน พุทธารี จำนวน 6,371,313 หุ้น

6. นางสุธีรา พุทธารี จำนวน 900,000 หุ้น

7. นายอาภาธร กรรณสูต จำนวน 8,076,235 หุ้น

8. นางอนัทธ์ชนิต กรรณสูต จำนวน 325,548 หุ้น

รวมทั้งสิ้น จำนวน 217,051,212 หุ้น

(3) นโยบายการจ่ายเงินปันผล

บริษัทมีนโยบายจ่ายเงินปันผลไม่ต่ำกว่าร้อยละ 50 ของกำไรสุทธิตามงบการเงินเฉพาะของบริษัท
โดยจะพิจารณาเป็นรายปี

บริษัทย่อย และบริษัทร่วม ยังไม่มีการกำหนดนโยบายในการจ่ายเงินปันผล

สำหรับส่วนแบ่งกำไรในกิจการร่วมค้า จะมีเกณฑ์ในการแบ่งผลกำไรขึ้นอยู่กับข้อตกลงในสัญญาร่วมค้า
เช่น การแบ่งผลกำไรทุกปี หรือเมื่องานเสร็จหรือตามที่ผู้ร่วมค้าจะพิจารณา